KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2014. december 17-i ülésére)

TÁRGY: 
TULAJDONOSI HATÁSKÖRÖK GYAKORLÁSA A KŐRÖSKOM KFT-NÉL

A 100 %-ban Kiskőrös Város Önkormányzata tulajdonát képező KŐRÖSKOM Kft. tulajdonosi jogait a Képviselő-testület gyakorolja. A gazdasági társaságokról szóló 2006. évi IV. törvény (továbbiakban Gt.) 19. § szerint korlátolt felelősségű társasági formánál a gazdasági társaság legfőbb szerve a taggyűlés, hatáskörében egyszemélyes Kft-nél az egyedüli tag írásban határoz. 

1, A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1) bekezdése kimondja, hogy a köztulajdonban álló gazdasági társaságnál felügyelőbizottság létrehozása kötelező. A könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Gt. 41. § (1)-(2) bekezdéseinek előírásait értelmezve a KŐRÖSKOM Kft. számára jelenleg nem kötelező a könyvvizsgálat, a köztulajdon, közpénzek védelme érdekében ajánlott lehet.
A KŐRÖSKOM Kft könyvvizsgálati feladatait ellátó Szabó Márta könyvvizsgálói megbízatása lejárt. Az új könyvvizsgáló személye az ügyvezető – a felügyelőbizottság egyetértésével – javaslata alapján, 5 éves időtartamra ismételten Szabó Márta egyéni vállalkozó látná el a feladatot.
2, Endrődi Miklós ügyvezetői megbízatását a Képviselő-testület 185/2013. sz. határozata alapján határozott idejű jogviszonyban látja el, amely 2014. december 31. napján lejár. A Gt. 24. § (1) bekezdésének rendelkezése értelmében, ha a társasági szerződés másként nem rendelkezik, a vezető tisztségviselőket határozott időre, de legfeljebb öt évre kell megválasztani, illetve a társasági szerződésben kijelölni. Ha a társasági szerződésben a vezető tisztségviselői megbízás időtartamáról a tagok (részvényesek) nem rendelkeznek, a vezető tisztségviselőt öt évre megválasztottnak kell tekinteni, kivéve, ha a gazdasági társaság ennél rövidebb időtartamra jött létre. A Gt. 24. § (2) bekezdésének rendelkezése értelmében[image: image1.wmf]

 a vezető tisztségviselői megbízás az érintett személy általi elfogadással jön létre. A vezető tisztségviselők újraválaszthatók és a társaság legfőbb szerve által bármikor, indokolási kötelezettség nélkül visszahívhatók.
A KŐRÖSKOM Kft. ügyvezetőjének 2015. január 1. napjától 2015. december 31. napjáig Schäffer Tamás Andrást javaslom, aki feladatát munkaviszonyban látná el.
Az érintett kérésére 2011.évi CLXXXIX. törvény 46. § (2) b) pontja alapján a Képviselő-testület zárt ülést tarthat.

3, A társaságban történt változások miatt szükséges az alapító okirat módosítása is, amely módosítás első a Polgári Törvénykönyvről szóló 2013. évi V. törvény (továbbiakban: Ptk.) hatályba lépését követően. 
A Polgári Törvénykönyvről szóló 2013. évi V. törvény hatálybalépésével összefüggő átmeneti és felhatalmazó rendelkezésekről szóló 2013. évi CLXXVII. törvény (továbbiakban: Ptké.) 12. § (1) bekezdése értelmében: 
„12. § (1) A Ptk. hatálybalépésekor a cégjegyzékbe bejegyzett, valamint a 9. § (1) bekezdése szerint bejegyzés alatt álló gazdasági társaság a Ptk. hatálybalépését követő első létesítő okirat módosítással egyidejűleg köteles a Ptk. rendelkezéseivel összhangban álló továbbműködéséről dönteni, és a legfőbb szervi határozatot a cégbírósághoz benyújtani.”
Az alapító okiratot módosító okirat a határozat-tervezet 1. sz. melléklete tartalmazza, a módosításokkal egységes szerkezetbe foglalt alapító okirat a határozat-tervezet 2. sz. melléklete tartalmazza.
A fentiek alapján javaslom, hogy a Képviselő-testület a KŐRÖSKOM Kft. könyvvizsgálójáról, ügyvezetőjének megbízásáról és további működéséről, a határozat-tervezetben foglaltak szerint döntsön.

Kiskőrös, 2014. december 10.


                 Domonyi László sk.


                 polgármester

H A T Á R O Z A T- T E R V E Z E T

1. A Képviselő-testület elfogadja a Kőröskom Kft ügyvezetőjének a felügyelőbizottság egyetértésével tett javaslatát és a KŐRÖSKOM Kft. könyvvizsgálójának Szabó Márta egyéni vállalkozót (címe: 6200 Kiskőrös, Petőfi tér 9., könyvvizsgálói engedély kamarai azonosító száma: 006678) 2014. december 17-től 2019. november 30-ig terjedő határozott időtartamra megválasztja. A Képviselő-testület a könyvvizsgáló díjazását évi 250 000 Ft + áfa összegben állapítja meg. 
2. A Képviselő-testület Schäffer Tamás Andrást, a KŐRÖSKOM Kft. ügyvezetőjének megválasztja 2015. január 01. napjától 2015. december 31. napjáig terjedő határozott időtartamra. Személyi alapbérét 2015. január 01. napjától bruttó 550 000 Ft-ban állapítja meg. Ezen felül az ügyvezető havonta 5 000 Ft összegű választása szerinti béren kívüli juttatásra jogosult. A Képviselő-testület a KÖRÖKOM Kft. javadalmazási szabályzatának megfelelően az előző üzleti év beszámolójának tárgyalásakor dönt a prémiumfeladatok kitűzéséről.    
3. A Képviselő-testület egyetért azzal, hogy a KŐRÖSKOM Kft. a hatályos Ptk. rendelkezéseivel összhangban működjön tovább a jövőben. Ennek érdekében a korábbi alapító okiratát hatályon kívül helyezi és a mai nappal módosításokkal egységes szerkezetbe foglalt alapító okiratot elfogadja. A Képviselő-testület megállapítja, hogy ezzel a hatályos Ptké.-ben és az Ptk.-ban rögzített kötelezettségének maradéktalanul eleget tett.
4. A Képviselő-testület felhatalmazza a Polgármestert az alapító okiratot módosító okirat és a módosításokkal egységes szerkezetbe foglalt alapító okirat, valamint az ügyvezető munkaszerződésének aláírására és felkéri a Kft. ügyvezetőjét, hogy a módosításokkal egységes szerkezetbe foglalt alapító okiratot nyújtsa be a cégnyilvántartást vezető cégbíróságnál.

